《钱塘十咏 其十 冷泉猿啸》
元代·凌云翰

飞来峰高多白云，垑猿啼处夜将分。三声忽向岭头度，一个真如峡口闻。

哀杂涧泉遥历历，清和萝月乱纷纷。亭中白傅曾留记，明日重来看刻文。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。